FI
C 283/4
Euroopan unionin virallinen lehti
25.7.2022
Lausunto keskittymiä käsittelevän neuvoa-antavan komitean kokouksessaan 9. helmikuuta 2021 antama lausunto alustavasta päätösluonnoksesta Asiassa M.9076 – Novelis/Aleris Esittelijä: Alankomaat (ETA:n kannalta merkityksellinen teksti)
(2022/C 283/03) Liiketoimen toteuttaminen hyväksymispäätökseen liitetyn ehdon vastaisesti (1) Neuvoa-antava komitea (14 jäsenvaltiota) on komission kanssa samaa mieltä siitä, että Novelis rikkoi hyväksymis­ päätökseen liitettyä ehtoa, koska se ei saattanut päätökseen luovutettavan liiketoiminnan myyntiä päättymiskauden umpeutumiseen mennessä.
(2) Neuvoa-antava komitea (14 jäsenvaltiota) on komission kanssa samaa mieltä siitä, että Novelis toteutti Novelis/Alerisliiketoimen vastoin sulautuma-asetuksen 8 artiklan 2 kohdan mukaiseen päätökseen liitettyä ehtoa Kyseisessä ehdossa todetaan, että ilman ehdon täyttämistä keskittymä täyttäisi sulautuma-asetuksen 2 artiklan 3 kohdassa säädetyn arviointiperusteen, koska Alerisin hankinta olisi suoritettu ilman että luovutettavan liiketoiminnan myynti oli saatu päätökseen päättymiskauden umpeutumiseen mennessä.
Komission hyväksymien lopullisten toimenpiteiden tarve (3) Neuvoa-antava komitea (14 jäsenvaltiota) on komission kanssa samaa mieltä siitä, että koska Novelis sai päätökseen luovutettavan liiketoiminnan myynnin Libertylle silloin, kun sitoumuksia ei enää sovellettu, ja koska sulautumaasetuksen 8 artiklan 5 kohdan nojalla väliaikaisesti hyväksyttyjen välitoimien voimassaolo päättyy, komission on hyväksyttävä lopulliset toimenpiteet sulautuma-asetuksen 8 artiklan 4 kohdan nojalla.
Liiketoimen purkaminen keskittymän toteuttamista edeltäneen tilanteen palauttamiseksi (4) Neuvoa-antava komitea on komission kanssa samaa mieltä siitä, että ennen Novelis/Aleris-liiketoimen toteuttamista vallinnutta tilannetta ei voida palauttaa keskittymän purkamisella, kun otetaan huomioon myös se, että luovutettavan liiketoiminnan myynti Libertylle saatiin päätökseen vasta komission nimenomaisesta kehotuksesta.
13 jäsenvaltiota äänesti puolesta ja 1 jäsenvaltio pidättyi äänestämästä.
Muut toimenpiteet keskittymän toteuttamista edeltäneen tilanteen palauttamiseksi (5) Neuvoa-antava komitea (14 jäsenvaltiota) on komission kanssa samaa mieltä siitä, että on tarpeen hyväksyä lopullisia korjaavia toimenpiteitä luovutettavan liiketoiminnan myynnin rakenteellisen vaikutuksen sekä sen elinkelpoisuuden ja kilpailukyvyn varmistamiseksi ja ylläpitämiseksi, jotta ennen Novelis/Aleris-liiketoimen toteuttamista vallinnut tilanne voidaan palauttaa mahdollisimman suuressa määrin.
(6) Neuvoa-antava komitea (14 jäsenvaltiota) on komission kanssa samaa mieltä siitä, että lopulliset korjaavat toimenpiteet ovat välttämättömät, asianmukaiset ja oikeasuhteiset ennen liiketoimen toteuttamista vallinneen tilanteen palauttamiseksi mahdollisimman suuressa määrin.
Uhkasakot (7) Neuvoa-antava komitea (14 jäsenvaltiota) on komission kanssa samaa mieltä siitä, että jos Novelis ei noudata jotain sulautuma-asetuksen 8 artiklan 4 kohdan mukaisessa päätöksessä säädetyistä toimenpiteistä, komissio voi mainitun sulautuma-asetuksen 15 artiklan 1 kohdan d alakohdan nojalla määrätä Novelisille jokaisena työpäivänä, jona se ei noudata toimenpidettä, uhkasakon, joka on enintään [...] prosenttia sen keskimääräisestä päivittäisestä kokonaisliike­ vaihdosta kyseistä laiminlyöntiä edeltäneenä tilikautena, siihen asti, kun se noudattaa velvoitteitaan.